Liek je infúzny roztok s obsahom glukózy. Používa sa: na zabránenie nadmernej strate tekutín, nadmerného rozkladu bielkovín, vyčerpania látky nazývanej glykogén v pečeni, napríklad pri obmedzenom prívode tekutín a potravy pred a po chirurgických operáciách, pri pokročilej pečeňovej a obličkovej nedostatočnosti, pri ochoreniach tráviaceho traktu; na úpravu nadmernej straty tekutín, tak celkovej ako aj pri výskyte nadbytku soli, ktorý vznikol ako dôsledok nerovnomerného dopĺňania vody alebo pri nadmernej strate vody močom alebo potením (vnútrobunková dehydratácia); na prevenciu a liečbu stavu nazývaného ketóza, zapríčineného podvýživou, hnačkou, vracaním, horúčkou; na stimuláciu vylučovania sodíka močom v prípade nadmerného používania roztokov elektrolytov, ktoré obsahujú tento prvok; tiež ako nosný alebo zrieďovací roztok pre vnútrožilové podávanie iných liečiv. Viac na adc.sk Použitie: Dávkovanie a dávkovacie schémy Dávkovanie závisí od veku, hmotnosti a klinického stavu pacienta. Maximálna denná dávka: 40 ml glukózy/kg telesnej hmotnosti/deň, čo zodpovedá 4 g glukózy/kg telesnej hmotnosti/deň. Spôsob použitia Liek je na intravenózne použitie. Maximálna rýchlosť infúzie: 2,5 ml/kg telesnej hmotnosti/hodinu, čo zodpovedá 0,25 g glukózy/kg telesnej hmotnosti/hodinu. Pred podávaním a počas neho môže byť potrebné sledovať rovnováhu tekutín, glukózu v sére, sérový sodík a iné elektrolyty, najmä u pacientov so zvýšeným neosmotickým uvoľňovaním vazopresínu (syndróm neprimeraného vylučovania antidiuretického hormónu, SIADH – syndrome of inappropriate antidiuretic hormone secretion) a u pacientov súbežne liečených agonistami vazopresínu kvôli riziku hyponatriémie. Upozornenie Infúzia sa má podávať so špeciálnou opatrnosťou tehotným ženám počas pôrodu, najmä ak sa podáva v kombinácii s oxytocínom kvôli riziku hyponatriémi. Pacienti s neosmotickým uvoľňovaním vazopresínu (napr. akútne ochorenie, bolesť, pooperačný stres, infekcie, popáleniny a choroby CNS), pacienti so srdcovými, pečeňovými a obličkovými ochoreniami a pacienti, ktorí sú vystavení agonistom vazopresínu, sú po infúzii hypotonických tekutín vystavení mimoriadnemu riziku akútnej hyponatriémie. Ďalšie osobitné upozornenia sú uvedené v SPC (časť 4.4).